**Magyar Ultiszövetség**

Budapest

Ananász u 46

1172

Ikt: szám: Eln.-2/2020. 06.06

**JEGYZŐKÖNYV**

Készült a Magyar Ultiszövetség 2020. június 6-ai elnökségi ülésén.

Az elnökségi ülés helye: Budapest, IV. ker. István u 14 (*a Polgármesteri Hivatal mellett lévő Móló faház)*

Jelen vannak: az **elnökség tagjai** és a meghívott az alábbiak szerint:

|  |  |  |
| --- | --- | --- |
| Muzslai Róbert elnök | Gyöngyösi Géza főtitkár | Borbély Imre alelnök |
| Farkas Gyula alelnök | Gégény Tamás alelnök | Pusztai Péter alelnök |
| Nagy István alelnök | Pápai László alelnök |  |

**Meghívott:**

Száraz László Felügyelő Bizottság elnöke

Bartos Gábor Bírói Testület elnöke

Tóth Bálint gazdasági ügyeket intéző

Muzslai Róbert elnök köszönti a megjelenteket és 10 óra 10 percben megnyitja az Elnökségi ülést. Megállapítja, hogy az Elnökségi ülés határozatképes.

Az elnök az Elnökségi ülés jegyzőkönyvének vezetésére Tóth Bálintot, a jegyzőkönyv hitelesítésére az elnök Borbély Imre alelnököt javasolja, amit az elnökség mind két személyt egyhangúan elfogadja.

**1/2020. 06. 06. számú Elnökségi határozat**

Az elnökség egyhangú szavazata alapján az elnökségi ülés jegyzőkönyvvének vezetésével Tóth Bálintot, a jegyzőkönyv hitelesítésével Borbély Imre alelnököt bízta meg.

Az elnök jelezte, hogy a koronavírus járvány enyhülése kapcsán hozott kormányzati intézkedések lehetőséget adnak arra, hogy a Magyar Ultiszövetség a 2020. évi bajnokságait folytassa. Az Elnökségi ülés napirendjét – *a verseny naptár szükséges szerinti módosításainak egyeztetése* – a főtitkáron keresztül elektronikus levélben eljuttatta az elnökségi tagoknak, továbbá a tagszervezetek vezetőinek. További napirendi pontként az Egyebek megtárgyalását javasolta.

Megkérdezi, hogy van-e további napirendi javaslat. Módosító vagy új napirendi javaslat nem merült fel. Az elnökség tagjai a részükre megküldött és az elnök által javasolt napirendi pontokat egyhangúan elfogadták.

***2/2020. 06. 06. számú Elnökségi határozat***

*Az Elnökség a meghívóban szereplő napirendi pontot és az követően az Egyebek napirendet tárgyalja.*

1. **A versenyek újra indítása, és folytatása**

Az elnök tájékoztatja az elnökséget, hogy a versenyen résztvevő személyek életkora különösképpen indokolta a koronavírus járvány megjelenésekor hozott döntéseket, a versenyek halasztását. A tagszervezetek visszajelzései igazolták a döntés helyességét. A tagszervezetektől és a magánszemélyektől érkezett visszajelzések megerősítették az Elnökség további operatív döntéseit.

A koronavírus járvány enyhülése kapcsán hozott kormányzati döntések arra mutatnak, hogy hamarosan lehet folytatni a Szövetség versenyrendszereit, amelyeknél az elmaradó versenyek pótlása és azok megszervezése – figyelemmel az egészség biztonságra – nem kis feladatot jelentenek az Elnökségnek és a versenyeket rendező tagszervezeteknek.

A koronavírus járvány a verseny rendszerében legjobban a – legnagyobb érdeklődéssel kísért – társasági ulti versenyeket érintette.

A halasztott versenyek megrendezése – az egyébként is feszített éves versenynaptár miatt – az egyeztetett időpontok elnökség és a tagszervezetek általi elfogadásával és támogatásával hajtható végre eredményesen. A sűrített időpont és a nyári szabadságolásokra is tekintettel kompromisszumot kell tenni, hogy a résztvevők minél szélesebb köre tudjon részt venni a versenyeken és a tagszervezeteknek fontos helyi versenyeket se kelljen elhalasztani.

Az elmondottak miatt és a tagszervezetek saját rendezvényeire is figyelemmel hívtuk meg a tagszervezetink vezetőit, az elnökségi ülés második részére, hogy az Elnökség álláspontjáról közvetlenül kapjanak tájékoztatást és fel tudjanak készülni a versenyek rendezésére. Nagyon fontos tényező a megfelelő terem vagy szabadtéri helység megléte az egészségbiztonság megtartása érdekében.

A kormányzati kommunikáció szerint június 20-tól megszűnik a korlátozás, indíthatók a versenyek, de a terveinket újra kell gondolni.

1. **A 2020. évi versenyrendszerben a szükséges változtatások rögzítése.**

A versenyek rendezésével a verseny rendszer továbbvitelével szakágankét a következő feladatokat kell végrehajtani.

1. **Sportulti verseny**

A Keleti régióban az első forduló rendben lezajlott.

Keleti régió II. selejtező 2020. július 18.-án Sárospatakon, rendező Sárospataki Ultisok Baráti Köre.

A Déli és a Nyugati régióban az eredeti időpontban lesz megtartva a verseny.

A versenyek kapcsán az elnök megfogalmazta, hogy a verseny rendezésében meg kell maradni dr. Szabó Imre vezető szerepének, aki sok munkát fektetett be, hogy a versenyek zökkenőmentesen legyenek lebonyolítva. A sportulti verseny rendezésre létrehozott bizottság egyelőre nem tett érdemi javaslatot a sportulti verseny átalakítására, megújítására, 2020-ban marad a korábban kialakított lebonyolítási rend.

**Csapatbajnokság versenyei**

Az Elnök jelzi, hogy a csapatversenyeket meg kell, meg lehet tartani. Azt az esetet is meg kell vizsgálni, hogy az egyéni és a csapatverseny egy verseny keretében legyen megrendezve. (A Szövetség számítógépes programja ezt tudja kezelni.)

A Keleti régióban a Csapatverseny első és második selejtezője, 2020. június 20.-án, és július 4.-én szombaton lehet rendezni. Illeszkedve az eredeti helyszínhez az első forduló Tiszabercelen, a második forduló Nyíregyházán lesz megrendezve.

A Nyugati régió csapatverseny első selejtezője augusztus 9.-én vasárnap, a második selejtező szeptember 5.-én szombaton kerül megrendezésre a MUOE által tervezett helyszíneken.

A Déli régióban a csapatbajnokság I.–II. selejtező időpontja augusztus 8.-a és szeptember 5.-e, szombat. Rendező egyesület I. forduló Kecskeméti Hírös Ulti Klub Egyesület. II. forduló Szeged.

Gégény Tamás alelnök javasolta a csapat és a társasági ulti forduló egy verseny keretében lehetőség legyen egy verseny keretében történő szervezésre. A felvetéssel az Elnökség egyetértett.

A koronavírus járvány korlátozások utáni korai időpontokra (június 20, július 4.) tekintettel Nagy István alelnök területfelelős jelezte, hogy a Keleti régió tagszervezetei álláspontja az, hogy csak akkor vállalják a rendezést és a részvételt, ha a kormányzat már minimális korlátozást tart fent.

Nagy István hozzászólásához csatlakozott a Felügyelő Bizottság elnöke Száraz László, jelezve, hogy az idősebb tagok óvatosak, főként a 65 év felettiek, akik – nem akarnak kockázatot vállalni – a korlátozásmentes időszakban vesznek részt a versenyeken.

Muzslai Róbert jelezte, hogy az idő tényező miatt kell tervezni a versenyeket, ugyanakkor felhívta az Elnökség figyelmét, ha a koronavírussal kapcsolatos korlátozások megszüntetéséről hozott kormánydöntés nem lesz kedvező, akkor halasztódnak a versenyek, amiről operatívan hozza meg a döntést az Elnökség.

1. **Társasági ulti bajnokság verseny**

A koronavírus járvány a legjobban a társasági ulti versenyeket érintette. Az idő rövidsége – mivel szeptemberben már az elődöntőkre kerül sor –, továbbá a sporttársak a nyári szabadságokra készülnek az Elnökség úgy foglalt állást, hogy lehetőséget biztosít a halasztott négy társasági ulti selejtező megrendezésére, olyan módosított feltételekkel, hogy csak a három legjobb eredményt számítja be, azzal, hogy három versenyen viszont kötelező az indulás.

A **társasági selejtezői az alábbi időpontokban lesznek megrendezve:**

2020. július 11, szombat,

2020. július 25, szombat,

2020. augusztus 8, szombat és

200. augusztus 29, szombat

***3/2020. 06. 06. számú Elnökségi határozat***

*A* koronav*írus miatt halasztott társasági ulti selejtező versenyeket az Elnökség által meghatározott időpontokban kell megszervezni. Felelős a szakági, a területi felelős együttműködve a versenyt rendező tagszervezettel. (Természetesen alkalmazkodva kialakult helyzet miatt szükségessé váló eltérésekhez (terem, helyiség rendelkezésre állása).*

*A* megadott időpontban szervezett versenyeket követően, szeptember hónaptól a versenyek – jelenlegi állapot szerint – az eredeti terv szerinti időpontban kerülnek megrendezésre.

1. **Egyebek napirend**

Muzslai Róbert elnök elmondta, hogy az elnökségi ülésre – a második felére – meghívásra került valamennyi tagszervezet vezetője. Sajnálja, hogy az elnökségi taggal rendelkező tagszervezeteken túl a további tagszervezetek vezetői nem jelentek meg.

A meghívást indokolta, hogy velük egyeztetve kerüljenek a verseny időpontok és helyszínek kijelölésre, a versenyek megrendezésre mivel a helyi viszonyokat, a lehetőségeket a tagszervezetek ismerik jól. Távollétük miatt a területi és szakági alelnökök feladata és felelőssége megnövekedett. Őket terheli az egyeztetés és a meggyőzés, hogy az Elnökség által kitűzött új időpontokban a versenyek sikeresen legyenek megszervezve és a helyi versenyzőket időben tájékoztassák inspirálva a minél több versenyen való részvételre.

**b) Versenyek díjazása**

Az ülést vezető elnök jelezte a Közgyűlésen elfogadott költségvetés szerinti bevételek a halasztott versenyek miatt nem a tervezettek szerint folytak be. A díjazásra vonatkozó döntéssel várni kell, annak érdekében, hogy a források pontosabban megismerhetők legyenek. Ez pedig annak a függvénye, hogy mennyi összeg kerül beszedésre a selejtezők és az elődöntők versenyein. A tervezett társasági versenyekre a kupák beszerzése megtörtént, amit a rendező szervezetek korábban megkaptak. (Ahol hiány mutatkozik, a Szövetség pótolni fogja.)

Muzslai Róbert elnök javasolta, hogy a versenyek döntői díjazásával kapcsolatban az elnökség később, a selejtezők, a társasági ulti II. elődöntőt követően az akkori anyagi helyzet ismeretében döntsön.

***4/2020. 06.06 számú Elnökségi határozat***

*Az Elnökség a döntők díjazásáról az* társasági ulti II. elődöntője után *elnökségi ülésen dönt, a költségvetési lehetőségek ismeretében. A döntésről a Szövetség tájékoztatja a tagszervezetek vezetőit.*

*Felelős az elnökségi ülés előkészítésért és a tájékoztatás megszervezésért: Gyöngyösi Géza főtitkár.*

**c) A társasági és csapatverseny egy verseny keretében történő rendezéskor fizetendő regisztrációs díj összege**

A korábbi években nem volt eset arra, hogy az egyéni és a csapatversenyt egy verseny keretében kelljen megendezni. Figyelemmel arra, hogy erre 2020-ban sor kerülhet Nagy István alelnök kérdést fogalmazott meg a regisztrációs díj megállapításával kapcsolatban. Milyen összegű regisztrációs díjat kell fizetni a részvevőknek, a beszedett regisztrációs díjból milyen összeget használhat fel a versenyt rendező szervezet saját hatáskörben.

Muzslai Róbert megfogalmazta, hogy az egybevont versenyt két versenynek kell tekinteni, mivel az egy alkalommal lesz rendezve a rendező szervezetet egy alkalomra illeti meg a regisztrációs díjból felhasználható összeg. Az elhangzottakra figyelemmel az összevont verseny esetében a regisztrációs díj 2500 Ft, amelyből a rendező szervezet 500 Ft-ot használhat fel. A Szövetség részére 2000 Ft/fő összeget kell befizetni.

***5/2020. 06. 06. számú Elnökségi határozat***

*Az Elnökség azt határozta meg, hogy a társasági és csapatverseny egy versenynapon történő megrendezéskor – a két versenyen való indulásra figyelemmel – a regisztrációs díj 2500 Ft/fő, amelyből a Szövetség részére 2000 Ft/fő összeget kell befizetnie. A szervező szervezet 500 Ft/fő összeget használhat fel.*

Farkas Gyula alelnök tájékoztatást adott a sportulti versenyek vezetésével, átláthatóbbá tételével kapcsolatban létrehozott bizottság tevékenységéről.

Elmondta, hogy a dr. Szabó Imrétől elkért verseny adatokat feldolgozta az általa írt programba, amellyel gyorsítani lehet a versenyt. A programot meg lehet ismertetni a tagszervezetek kijelölt tagjaival, akik le tudják vezetni a sportulti versenyeket.

A verseny átláthatóbbá tételéhez, gyorsítása igényli, hogy az adott versenyen játszott játszám előre előlegyenek készítve. Tájékoztatta az Elnökséget, hogy a jelenleg használt képletezett exelben vezetett versenyen az egyedi adatbevitel és korrekció miatt nem gyorsítható tovább. A versenyen részvevők nehezen látják át az asztalnál és a versenyben elért eredményeit, azok összefüggését A megújításhoz további együttműködésre van szükség.

Az elnökségi üléshez telefonon kapcsolódott a sportulti felelős alelnök Dienes János. Hozzászólásában egyet értett a sport ulti verseny selejtezők megrendezésével, ugyanakkor a döntő elhalasztását javasolta 2021-re.

Muzslai Róbert elnök jelezte, mindent el kell követni, hogy a megkezdettek szerint legyen a sportulti verseny szervezve. Azonban, ha dr. Szabó Imre nem tudja vállalni a versenyek vezetését meg kell találni a Farkas Gyula által írt programmal a verseny levezetésének útját. Erről döntést a konkrét esetben kell hozni, addig elsődleges, hogy dr. Szabó Imre vezesse a versenyeket.

Tekintettel a kialakult visz major helyzetre az elnök tudatában annak, hogy a területfelelősökre és a szakági felelősökre milyen nagy felelősség hárul köszönetet mondott a jövőbeli munkájukért és mindenben támogatásáról biztosította őket.

Az elnök az Elnökségi ülést 12 óra 10 perben bezárta.

Budapest, 2020. június 6.

A jegyzőkönyvet készítette: Tóth Bálint

Muzslai Róbert elnök

A jegyzőkönyvet hitelesítette: Borbély Imre alelnök